Télé Liban

Télé Liban (TL) (arabisk: تلفزيون لبنان) er Libanons eldste fjernsynsnettverk og eies av Libanons regjering. Selskapet ble grunnlagt i 1959 av general Sleiman Nawfal med hjelp fra Frankrike. I 1977 ble nettverket slått sammen med privateide Télé Orient. TL er også medlem av Den europeiske kringkastingsunion (EBU). TLs direktør utnevnes av det libanesiske kabinettet Bakgrunn Télé Liban begynte sine sendinger 28. mai 1959 og het da Compagnie libanaise de Télévision (CLT). Allerede fra starten drev TL to kanaler: en arabisk-språklig kanal og en fransk-språklig kanal som samarbeidet med den franske allmennkringkasteren ORTF. I 1977 ble CLT slått sammen med et privateid fjernsynsnettverk, angivelig på grunn av få annonsører som gjorde det vanskelig å få høy nok inntjening til å drifte to nettverk. Det nye selskapet fikk navnet Télé Liban og besto av to nye kanaler: Télé Liban (arabisk) og fransk-språklige Télé Lebanon Le Neuf (Kanal 9). Referanser Eksterne lenker Artikkelen har ingen egenskaper for offisielle lenker i Wikidata